02/08/2013 | Administración LocalMunicipal
Santiago de Compostela
Persoal
Selección de director/a da Banda Municipal de Música de Santiago de Compostela

ANUNCIO SELECCIÓN DE DIRECTOR/A DA BANDA MUNICIPAL DE MÚSICA DE SANTIAGO DE COMPOSTELA 1. OBXECTO. As presentes bases teñen por obxecto rexer a convocatoria para prover, polo sistema de libre designación, o posto de traballo de director da Banda Municipal de Música do Concello de Santiago de Compostela.2. CARACTERÍSTICAS DO POSTO. Segundo Acordos da Xunta de Goberno Local, do 19 de novembro de 2007 e 11 de xullo de 2013, o posto está configurado do seguinte xeito: • Carácter do posto: singularizado; • Retribucións: as correspondentes ao subgrupo A1 nivel 28 (bruto mensual de 4.229,20 euros); • Escala: persoal laboral de alta dirección; • Duración do contrato: dous anos, prorrogables.3. FUNCIÓNS E OBRIGAS. Sen que a relación teña carácter limitativo, están incluídas no posto as seguintes obrigas e funcións: 1. Deseñar e propor todo canto atinxe aos aspectos artísticos do funcionamento da Banda: programación, selección de repertorio, proposta de contratación de directores e solistas convidados, proposta de programas didácticos, actividade pedagóxica, intercambios, eventos extraordinarios nos que se requira a actuación da Banda Municipal de Música, etc.2. Acompañamento de todos aqueles concertos nos que houber un director convidado.3. Dispoñibilidade dun horario flexible derivado das necesidades dos concertos e desprazamentos, coa posibilidade de desempeñar parte das súas funcións fóra do lugar de traballo.4. Realización e comunicación de follas de traballo dos músicos.5. Propor e supervisar a elaboración de materiais informativos e de difusión sobre as actividades da Banda.6. Coordinar a produción dos concertos e doutras actividades da Banda, así como todas as tarefas que podan incidir no bo funcionamento desde servizo municipal.7. Planificar e organizar o persoal en consonancia coa actividade programada e en coordinación coa área municipal da Cultura e co resto dos servizos municipais implicados, sen prexuízo das funcións que lle correspondan ao xerente.8. Asumir, sempre de acordo cos responsables municipais, a representatividade da Banda Municipal, tanto cara a outras institucións e administracións como diante da sociedade en xeral.4. REQUISITOS PARA O SEU DESEMPEÑO. Ademais dos requisitos xerais aplicables a calquera posto de traballo na Administración Pública recollidos na lexislación vixente, serán indispensables para concorrer á convocatoria e poder desempeñar o posto, en caso de ser nomeado: 1. Estar en posesión do título superior de licenciatura en dirección de orquestra.2. Experiencia mínima de 2 anos como director de banda de música ou de orquestra.5. SOLICITUDES. As solicitudes presentaranse nos termos establecidos no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común, e dirixiranse á Alcaldía dende o día seguinte da publicación desta convocatoria en dous xornais ata o 20 de agosto de 2013, inclusive. Ademais da instancia, a solicitude deberá ir acompañada da xustificación dos requisitos mencionados. Xuntarase tamén un currículo, con xustificante doutros títulos académicos, os postos de traballo desempeñados, a formación complementaria e calquera outro mérito que se desexe facer constar. Será imprescindible acompañar a solicitude dun proxecto no que se recollan as liñas básicas que, a criterio do candidato, debe seguir o funcionamento da Banda Municipal de música, atendendo tanto aos aspectos musicais como organizativos. Este proxecto terá unha extensión máxima de vinte folios, a unha cara, escritos en tamaño 12 e cun interliñado de 1,5. A valoración do proxecto farase en función da adecuación do candidato aos cometidos que se establecen na base 3.ª. 6. NOMEAMENTO. Concluído o prazo de presentación de solicitudes e tras a verificación dos requisitos, as solicitudes e documentación que as acompañen serán examinadas por unha comisión de expertos. A citada comisión, nomeada pola Xunta de Goberno Local, terá funcións asesoras, e procederá a convocar aos aspirantes a unha entrevista que consistirá na defensa do contido do proxecto presentado, e na aclaración de calquera extremo deste ou do currículo que a comisión considere necesario. A Concellaría de Persoal será a competente para nomear ao candidato elixido, previa proposta da Concellaría de Cultura e da citada comisión.7. IMPUGNACIÓN. Contra a presente resolución e cantos actos administrativos se deriven dela poderase interpoñerse recurso potestativo de reposición ante a Concellaría de Persoal, nos termos e prazos sinalados na Lei 30/1992, do 26 de novembro, de réxime xurídico das administracións públicas e do procedemento administrativo común; ou directamente recurso contencioso-administrativo nos termos e prazos sinalados na Lei 29/1998, do 13 de xullo, reguladora da xurisdición contencioso-administrativa. A concelleira-delegada de Persoal (P. D. Xunta de Goberno Local 28/02/2013) Asdo.: Amelia González Brandariz